《送程给事知越州》
宋代·姚原道

共登龙榜早翱翔，青琐黄扉佐有唐。
金印隔江闲督府，月娥环有劝飞觞。
皋夔勋鼎先三事，杭越诗同第一章。
不比当年元与白，锦衣易地镇仙乡。

作者简介：姚原道（一○一九～一○八一），通州静海（今江苏南通）人。仁宗庆历二年（一○四二）进士（明万历《通州志》卷一）。初仕县尉，历官勾当广西经略司公事，知郁林州，以尚书都官郎中通判杭州（《续会稽掇英集》卷三）。神宗元丰二年（一○七九），知吉州（清雍正《江西通志》卷四六）。四年卒，年六十三。事见《山谷集》卷二二《朝请大夫知吉州姚公墓志铭》。